stanford-oval/wikipedia huggingface dataset:
ישנוני
הערות שוליים

↑  "Sleeper‎", באתר ביקורות הסרטים Rotten Tomatoes (באנגלית)
| סרטים בבימויו של וודי אלן |
| --- | --- | --- |
| שנות ה-60 | מה חדש, טייגר לילי? ‏ (1966) • קח את הכסף וברח (1969)   |  |
| שנות ה-70 | בננות (1971) • כל מה שרצית לדעת על מין (ולא העזת לשאול) (1972) • ישנוני (1973) • אהבה ומלחמה (1975) • הרומן שלי עם אנני (1977) • רגשות (1978) • מנהטן (1979) |  |
| שנות ה-80 | אבק כוכבים (1980) • קומדיה סקסית של ליל קיץ (1982) • זליג (1983) • דני רוז האיש מברודוויי (1984) • שושנת קהיר הסגולה (1985) • חנה ואחיותיה (1986) • ימי הרדיו (1987) • ספטמבר (1987) • אישה אחרת (1988) • סיפורי ניו יורק (1989) פשעים ועבירות קלות (1989) |  |
| שנות ה-90 | אליס (1990) • צללים וערפל (1991) • בעלים ונשים (1992) • תעלומת רצח במנהטן (1993) • קליעים מעל ברודוויי (1994) • אל תשתו מהמים (1994) • אפרודיטה הגדולה (1995) • כולם אומרים אני אוהב אותך (1996) • לפרק את הארי (1997) • סלבריטי (1998) • מתוק ומרושע (1999) |  |
| העשור הראשון של המאה ה-21 | נוכלים בגרוש (2000) קללת אבן העקרב הירוקה (2001) • סוף הוליוודי (2002) • כל דבר אחר (2003) • מלינדה ומלינדה (2004) • נקודת מפגש (2005) • סקופ (2006) • חלומה של קסנדרה (2007) • ויקי כריסטינה ברצלונה (2008) • מה שעובד (2009) |  |
| העשור השני של המאה ה-21 | כשתפגשי זר גבוה ומסתורי (2010) • חצות בפריס (2011) • לרומא באהבה (2012) • יסמין הכחולה (2013) • קסם לאור ירח (2014) • איש ללא הגיון (2015) • קפה סוסייטי (2016) • גלגל ענק (2017) • יום גשום בניו יורק (2019) |  |
| --- | --- |
בקרת זהויות :  VIAF: 231643656   WorldCat (עם VIAF): 231643656
שוד

גבר נשדד באיומי אקדח
שוד הוא לקיחת חפץ מבעליו בניגוד לרצונו ולא על פי חוק תוך שימוש באלימות או באיומים, לעיתים תוך שימוש בכלי נשק. בניגוד לגנבה שנעשית בסתר וללא ידיעת בעל הרכוש בזמן ביצוע הדבר, בשוד הבעלים מודע ללקיחת רכושו, אך איננו יכול להתנגד בשל החשש לנזק גופני שלו או הקרובים אליו. השוד נחשב לעבירה פלילית בכל מדינות העולם.
במאות הקודמות כנופיות של שודדים בארץ ישראל היו חולשות על הדרכים בעיקר בנקודות מפתח, ו"גובות" "מיסי מעבר" מהעוברים ושבים. בין הכפרים הידועים שעסקו בכך היו כפר סילוואד הסמוך לרמאללה וכפר אבו גוש בדרך לירושלים. בעולם הרחב התפתח במאה העשרים שוד ימי בעיקר במזרח הרחוק.
לעיתים משמשת המילה "שוד" לתיאור מעשים של גנבה רבת רושם, שלא לוו באלימות או באיום באלימות, כך שמבחינה משפטית אינם שוד אלא גנבה בלבד. כך, למשל, "שוד הכספות הגדול" שבוצע בישראל ב-1985 או "שוד הרכבות הגדול", שבוצע בבריטניה ב-1855. "שוד עתיקות" אף הוא בדרך כלל גנבה ולא שוד.
השוד כעבירה פלילית בישראל

בישראל, קובע סעיף 402(א) לחוק העונשין כי "הגונב דבר, ובשעת מעשה או בתכוף לפניו או לאחריו מבצע או מאיים לבצע מעשה אלימות באדם או בנכס כדי להשיג את הדבר הנגנב או לעכבו אצלו או כדי למנוע התנגדות לגניבת הדבר או להתגבר עליה, הרי זה שוד, ודינו של השודד - מאסר ארבע-עשרה שנים". האלימות או האיום באלימות מהווה נסיבה מחמירה לגנבה רגילה, שדינה, לפי סעיף 384 לחוק העונשין, 3 שנות מאסר בלבד.
החמרה נוספת קבועה בסעיף 402(ב), מבדילה בין שוד רגיל לשוד מזוין ולפיה "היה השודד מזוין בנשק או במכשיר שיש בהם כדי לסכן או לפגוע, או שהיה בחבורה, או שבשעת השוד או בתכוף לפניו או לאחריו הוא פצע אדם, הכהו או השתמש באלימות אחרת כלפי גופו, דינו - מאסר עשרים שנים".
סעיף 403 לחוק העונשין קובע עונש של 7 שנות מאסר על מי שניסה לבצע שוד. מדובר במחצית מעונשו של מי שהצליח לבצע את השוד. לעומת זאת, כשמדובר בניסיון של שוד בנסיבות המחמירות המתוארות בסעיף 402(ב) (שוד מזוין, שוד בחבורה, או שוד שבמהלכו נפצע אדם), נותר העונש קבוע על 20 שנות מאסר.
שודדים ומעשי שוד מפורסמים

קיד וקסידי (סאנדנס קיד ובוץ' קסידי) היו שני שודדים שפעלו בארצות הברית בתקופת המערב הפרוע, ונתפסו לבסוף בבוליביה. בהשראת סיפורם יצא בשנת 1969 סרט הקולנוע קיד וקסידי, בכיכובם של רוברט רדפורד ופול ניומן.
בוני וקלייד היו שני שודדים שפעלו בארצות הברית בשנות ה-30 של המאה ה-20.
אחד השודדים המפורסמים בישראל הוא רוני ליבוביץ, ששדד 22 בנקים בשנים 1990-1989, ונתפס בעת שניסה לבצע את השוד ה-23. הוא זכה לכינוי "האופנובנק" משום שנהג להגיע לזירת הפשע כשהוא חובש קסדת אופנוע. ליבוביץ נידון ל-14 שנות מאסר, והשתחרר בשנת 1998, לאחר שקיבל חנינה.
ביטויים

שוד לאור היום - ביטוי מטאפורי למאורע שבו נלקח רכושו של אדם באופן גלוי ביותר.
ראו גם

שוד דרכים
שוד ימי
גנבה
פשע
מרכז אנה פרנק בברלין

| --- | --- |


 מידע כללי
 סוג:  charitable corporation, Träger der politischen Bildung, מוזיאון 
 מיקום:  ברלין 
 מדינה:  גרמניה 
 הקמה ובנייה
 תקופת הבנייה:  ?–1998
 תאריך פתיחה רשמי:  1998 
 
 קואורדינטות:  52°31′28″N 13°24′06″E﻿ / ﻿52.5245°N 13.4017°E﻿ / 52.5245; 13.4017
 www.annefrank.de
  (למפת ברלין מוגדלת) מרכז אנה פרנק בברלין(למפת ברלין רגילה) מרכז אנה פרנק בברלין he
 
מרכז אנה פרנק (בגרמנית: Anne Frank Zentrum), הממוקם בברלין, הוא מוזיאון היסטורי המוקדש לאנה פרנק וליומנה. המרכז כולל תערוכות מגוונות ותוכניות חינוכיות, והוא מחויב לפעול נגד אנטישמיות, דעות קדומות וכל סוג של אפליה.
ציור קיר של אנה פרנק בכניסה הקדמית של מרכז אנה פרנק
היסטוריה

מרכז אנה פרנק בברלין נוסד בשנת 1994 בתגובה לתערוכה הבין-לאומית הנודדת "עולמה של אנה פרנק, 1929–1945". תערוכה זו הוצגה בשישה רבעים של העיר לציון 50 שנה לשחרור מהנאציזם. על מנת לתאם את התערוכה ואת התוכנית החינוכית הנלווית אליה, הוקם אגודת הידידים של הפרויקט.
מתוך ארגון זה נוסד מרכז אנה פרנק בברלין, בתמיכתם של מרכזי אנה פרנק הקיימים בבריטניה, ששימשו כמדריכים וכמקורות השראה.
בהסכם שיתוף פעולה עם בית אנה פרנק באמסטרדם, נפתח המרכז ב-12 ביוני 1998. מאז ספטמבר 2002, שוכן המרכז ברחוב רוזנטהלר 39, בסמוך להאקשה הפה שבברלין.
התערוכה בברלין

ב-4 בנובמבר 2006 נפתחה התערוכה הקבועה החדשה "אנה פרנק. כאן ועכשיו", המתארת את סיפור חייה האישי של אנה פרנק וכיצד הוא מתקשר לעולם שבו חיה. התערוכה כוללת גם נקודות מבט עכשוויות של צעירים מברלין.
תערוכות נודדות

מרכז אנה פרנק משקיע גם ביצירת תערוכות נודדות, שמעודדות עיסוק בהיסטוריה וכן בנושאים כגון דמוקרטיה וזכויות אדם ברמה הלאומית והגלובלית. בנוסף, המרכז ממלא תפקיד פעיל במאבק נגד קיצוניות ימנית בגרמניה.
הערות שוליים

↑  "Your Visit". ANNE FRANK ZENTRUM e. V. (באנגלית). נבדק ב-2023-08-26.
↑  "About us". ANNE FRANK ZENTRUM e. V. (באנגלית). נבדק ב-2024-01-07.
↑  "Anne Frank Zentrum". www.visitberlin.de (באנגלית). נבדק ב-2022-12-30.
↑  "Anne Frank Zentrum". Museumsportal Berlin (באנגלית). נבדק ב-2022-12-30.
| --- | --- |
בקרת זהויות :  NLI: 987007307869505171  GND: 10098253-0  ISNI: 0000 0001 2106 8571  LCCN: no2007072065  RERO: 02-A014145648  SUDOC: 188113444  VIAF: 124146019   WorldCat (עם VIAF): 124146019
גיבור העידנים

| --- | --- |

כריכת הספר בעברית
 מידע כללי
 מאת:  ברנדון סנדרסון
 שפת המקור:  אנגלית
 סוגה:  פנטזיה אפית
 הוצאה
 הוצאה:  ספרי טור 
 הוצאה בשפת המקור:  הוצאת טור
 מקום הוצאה:  ארצות הברית
 תאריך הוצאה:  14 באוקטובר 2008
 מספר עמודים:  572
 הוצאה בעברית
 הוצאה:  אופוס
 תאריך:  2012
 תרגום:  צפריר גרוסמן
 מספר עמודים:  720
 סדרה
 סדרת ספרים:  הערפילאים
 ספר קודם:  הערפילאים: באר האלוהות
 הספר הבא:  הערפילאים: חוק ומסג
 קישורים חיצוניים
 מסת"ב:  מסת"ב 7112
 
הערפילאים: גיבור העידנים (באנגלית: Mistborn: Hero of the Ages) הוא ספר פנטזיה אפית שכתב הסופר האמריקאי ברנדון סנדרסון. הספר יצא לאור לראשונה ב-14 באוקטובר 2008 על ידי הוצאת טור, ויצא לאור בעברית ב-2012 על ידי הוצאת אופוס בתרגומו של צפריר גרוסמן, והוא הספר השלישי והאחרון בעידן הראשון של טרילוגיית הערפילאים. הספר הקודם בסדרה הוא באר האלוהות שיצא ב-2007 באנגלית והספר שאחריו הוא חוק ומסג שיצא ב-2011, חוק ומסג הוא תחילת העידן השני של טרילוגיית הערפילאים.
דמויות

וין ונטור: ערפילאית שנחשבת לגיבור העידנים. היא אשתו של אלנד וקיסרית האימפריה החדשה.
אלנד ונטור: ערפילאי שהשיג את כוחותיו באמצעות חרוז מתכת שנמצא בבאר האלוהות. הוא בעלה של וין והקיסר השני של האימפריה האחרונה.
סייזד: איש טריס מהמשלט הצפוני של טריס. הוא שומר ומתמחה בשימור זכרונות דת. הוא נכנס לדיכאון כבד בעקבות מותה של טינדוויל בקרב לות'אדל. הוא כבר לא לובש את מוחות המתכת שלו ומנסה למצוא את הדת האמיתית שתוכל לתת לו מענה על מה קרה לטינדוויל לאחר מותה.
טנסון: קנדרה, חבר של וין. הוא נענש במולדתו על כך שגילה את סודות הקנדרה לוין ועל כך שהרג את אורסור, קנדרה אחר.
האמונד או האם: במקור חבר בצוות של קלסייר ובריון. האם נהנה מוויכוחים פילוסופיים, במיוחד עם בריזה.
לדריאן או בריזה: במקור חבר בצוות של קלסייר ומרגיע. יש לו נטייה לאריסטוקרטיות.
קפצן או לסטיבורנס: במקור חבר בצוות של קלסייר ומבדיל. הוא הפך למומחה בשימוש בבדיל, מה שגרם לגופו להסתגל לשריפת בדיל קבועה. הוא המרגל של הצוות בעיר המורדים אורטאו שבמשלט הצפוני.
מארש: אחיו של קלסייר שנהפך לאינקוויזטור פלדה. כמו שאר האינקוויזיטורים, הוא נשלט על ידי הכוח המכונה הרס במשך כל הספר.
אשוורד קט: אחד מיועציו של הקיסר אלנד ונטור והמלך לשעבר של העיר פדרקס.
לורד ארדן יומן: המלך החדש של העיר פדרקס ופרווריה שבמשלט המערבי. הוא מחייב נאמן לשליט הגדול, ומאמין שהוא עדיין בחיים.
האזרח: מנהיג הסקאא של עיר המורדים אורטאו. מאמין קיצוני של כנסיית השורד, הוא שורף את בתי האצילים וכל אדם בעל דם אצילים.
הרס: ישות דמוית אל, לכאורה בלתי ניתנת להריגה, החפצה בהשמדת העולם, ושוחררה בתום לב מבאר האלוהות על ידי וין.
הערות שוליים

↑  The Hero of Ages: Book Three of Mistborn, web.archive.org, ‏2008-09-23 (באנגלית)
↑  גיבור העידנים, באתר אופוס הוצאה לאור
| --- | --- |
בקרת זהויות :  MusicBrainz work: c51fda54-ede1-4cbe-9165-6958ed11949c
BYD Auto

| --- | --- |


 נתונים כלליים
 סוג:  חברה בת
 בורסה:  Hong Kong Exchanges and Clearing Limited (1211) 
 מייסדים:  וואנג צ'ואנפו 
 תקופת הפעילות:  2003–הווה (כ־22 שנים)
 חברות בנות:  Denza  Fangchengbao  Yangwang 
 מיקום המטה:  שנג'ן 
 משרד ראשי:  שנג'ן, גואנגדונג, הרפובליקה העממית של סין שיאן, שאאנשי, הרפובליקה העממית של סין
 ענפי תעשייה:  תעשיית הרכב
 מוצרים עיקריים:  מכוניות
 הכנסות:  483,400,000,000 רנמינבי (נכון ל־2023) 
  
 https://bydauto.co.il
 
סמלילה הקודם של החברה, שהיה בשימוש עד 2022
BYD Auto (בקיצור BYD, בסינית: 比亚迪汽车), חברת בת של BYD Co Ltd, היא יצרנית רכב סינית, שנוסדה בשנת 2003. החברה מייצרת מכוניות לשימוש פרטי, אוטובוסים, אופניים חשמליים, מלגזות, סוללות ומשאיות. בשנת 2008 החברה החלה בייצור הרכב ההיברידי הראשון של החברה, ה-BYD F3, ובשנת 2011 החלה לייצר ולמכור את הרכב החשמלי ה-BYD e6.
בשנת 2016 BYD Auto הייתה לחברה השלישית בגודלה בייצור כלי רכב נטענים (Plug In).
שווקים בעולם

BYD החלה לייצא את מכוניותיה בשנת 2005 לרוסיה, כאשר החברה הציגה את BYD פלייר האצ'בק בתערוכת הרכב הבין-לאומית של מוסקבה באותה שנה. בשנת 2009, BYD החלה לייצא מכוניות לאפריקה, דרום אמריקה והמזרח התיכון. באותה תקופה, מכוניות BYD התחרו על מחיר ולא על איכות. מאז 2021, BYD החלה להרחיב את הנוכחות הגלובלית שלה במהירות ולייצא כלי רכב חשמליים לנוסעים. החל משנת 2022, BYD התחייבה לייצר גרסאות מותאמות לנהיגה בצד ימין של מספר דגמי סוללות נוסעים חשמליים ליצוא למדינות דוגמת אוסטרליה, בריטניה ותאילנד.
במהלך שנת 2023 ייצאה החברה למעלה מ-242,766 רכבים, שנמכרו ב-70 מדינות, עלייה של 334% מהשנה הקודמת. החברה הצהירה על כוונה למכור 500,000 כלי רכב בעולם בשנת 2024, ומיליון יחידות בשנת 2025.
שווקים בעולם > אוסטרליה

BYD נכנסה לשוק האוסטרלי בשנת 2022 באמצעות שותפות עם EVDirect, מפיץ מקומי שהיא חברת בת של חברת "מוטורסייקל החזקות" הנסחרת בבורסה האוסטרלית. שתי החברות חתמו על הסכם בפברואר 2021. החברה הציגה את דגם אטו 3 הראשון עם הגה בצד ימין באוגוסט 2022. כניסתה לשוק האוסטרלי נדחתה חודש נובמבר 2022 בשל העובדה שנקודת עיגון ריסון הילדים במרכז המושב האחורי לא תאמה את התקנות במדינה. למרות העיכוב, הדגם הפך לרכב החשמלי השני הנמכר ביותר באוסטרליה בשנת 2022, אחרי טסלה מודל 3. בשנת 2023, BYD הציגה שני דגמים נוספים (דולפין וסיל), ועד סוף השנה מכרה 12,438 כלי רכב, מותג הרכב החשמלי השני בגודלו במדינה. בשנת 2024, הוחל בשיווק רכבי פלאג-אין היברידיים הסיליון 6 והשארק 6.
שווקים בעולם > צפון אמריקה > ארצות הברית

המטה של חברת BYD נפתח בלוס אנג'לס בשנת 2011. בשנת 2014 החל לפעול מפעל ההרכבה הראשון של אוטובוסים חשמליים בלנקסטר, קליפורניה. האוטובוסים הראשונים סופקו שלירות האוטובוסים של לוס אנג'לס בשנת 2015.
בשל מגבלות סחר של ארצות הברית כנגד יצרני רכב סיניים נמנעת החברה מלשווק מכוניות חשמליות פרטיות במדינה.
שווקים בעולם > צפון אמריקה > מקסיקו

BYD החלה למכור מכוניות במקסיקו במהלך שנת 2023. שלושת הדגמים החשמליים הראשונים ששווקו היו BYD האן, טאנג ויואן פלוס.
דיווחים שונים שפורסמו בתחילת שנת 2024 הצביעו על כוונתה של החברה לפתוח מפעל ייצור במקסיקו.
שווקים בעולם > אסיה > יפן

בשנת 2015 הייתה BYD לחברה הסינית הראשונה שהפעילה אוטובוס חשמלי ביפן. בשנת 2022 שלטה החברה על 70% משוק האוטובוסים החמשליים במדינה.
מכירות הרכבים הפרטיים של החברה החלו בפברואר 2023 עם התחלת שיווק דגם האטו 3. בהמשך השנה הוחל בשיווק של דגם הדולפין.
שווקים בעולם > אסיה > הונג קונג

החברה החלה למכור רכבים חשמליים בהונג קונג בספטמבר 2022, זמן קצר לאחר שהחברה סיימה לתכנן ולייצר את דגם האטו 3 המותאם לנהג בצד ימין.
ביוני 2024 החלה החברה במכירות של המותג דנזה ופתחה אולם מכירות נפרד למותג בו הוצג דגם הדנזה D9, הראשון שנפתח מחוץ לגבולות סין.
שווקים בעולם > אסיה > דרום מזרח אסיה

באוקטובר 2022 החלה BYD למכור מכוניות נוסעים בתאילנד באמצעות שותפות עם חברת רבר אוטומוטויב המקומית. בשנת 2023 החלה החברה בננית מפעל ייצור באזור הסחר של ריונג. המפעל נפתח ביולי 2024 ויוצרה בו המכונית החשמלית (מלאה או חלקית) ה-8 מיליון של החברה. בנובמבר 2024 החלה החברה לשווק בתאילנד את דגמי דנזה.
השיווק במלזיה החל בדצמבר 2022 ובפיליפינים באוגוסט 2023.
בינואר 2024 החלה החברה בשיווק באינדונזיה וכעבור 4 חודשים הודיעה על תוכניתה לבנות מפעל ייצור במדינה, שיתחיל לפעול בשנת 2026. בהמשך הודיעה החברה על כוונתה להגדיל את המפעל המוכנן, כך שיעסיק 18,000 איש. בנוסף, פתיחת המפעל תוקדם לסוף שנת 2025.
שווקים בעולם > בישראל

מספר אוטובוסים חשמליים מתוצרת BYD משרתים בחברת דן במסגרת ניסוי ארוך טווח שהחל ב-2013. חברת אגד רכשה, גם היא כפיילוט, מספר אוטובוסים של החברה, כולל אוטובוס מפרקי שנכנס לפעילות בירושלים.
קבוצת שלמה זכתה בזיכיון לייבוא אוטובוסים של BYD.
בספטמבר 2022 החלה החברה בשיווק שלושה דגמי רכב פרטי על ידי היבואן "שלמה מוטורס" מקבוצת שלמה וקבוצת אלייד: BYD Atto 3, רכב כביש-שטח (SUV), שהיה למכונית הנמכרת בישראל בשנת 2023, BYD האן, רכב מנהלים סדאן ו-BYD טאנג - רכב כביש-שטח עם שבעה מושבים. באוגוסט 2023 השיקה BYD בישראל דגם רביעי - מכונית האצ'בק קומפקטית בשם 'דולפין' אשר מבוססת על הפלטפורמה והמכלולים של ATTO 3 עם סוללה ומערכת הנעה זהות, ממדים קטנים יותר וביצועים מעט יותר טובים. בהמשך הוחל בייבוא דגם הסיל U.
סטיבן יוניברס: הסרט

| --- | --- |

כרזת הסרט
 מבוסס על:  "סטיבן יוניברס" מאת רבקה שוגר
 בימוי:  רבקה שוגר, ג'ו ג'ונסטון, קאט מוריס
 הופק בידי:  רבקה שוגר, קאט מוריס, ג'ו ג'ונסטון, איאן ג'ונס קוארטי, אלונסו רמירז ראמוס, ג'אקי בוסקארינו
 תסריט:  למאר אבראמס, מיקי ברוסטר, דני קראג, הילרי פלורידו, ג'ו ג'ונסטון, אמיש קומאר, ג'ף ליו, קייטי מיטרוף, קאט מוריס, כריס פיאנקה, מאדי קואריפל, רבקה שוגר, פול וילקו
 שחקנים ראשיים:  זאק קאליסון, מיכאלה דיאטז, דידי מאגנו הול, אסטל, שרה סטיילס
 מדבבים:  Shelby Rabara (פרידוט) Michaela Dietz (אמתיסט) זק קליסון (סטיבן יוניברס) Deedee Magno Hall (פרל) Estelle (גארנט) Jennifer Paz (לאפיס לאזולי) Tom Scharpling (גרג יוניברס) אוזו אדובה (Bismuth) שרלין יי קייט מיקוצ'י מת'יו מוי פטי לופון Sarah Stiles כריסטין אברסול 
 מוזיקה:  רבקה שוגר, אייבי וסוראשו, סטמאג', אסטל, גאלאנט, איימי מאן, טד לאו, ג'ף ליו, ג'יימס פאונטלרוי, מייסי סטיוארט, מייק קרול, ג'ף בול, ג'וליאן סאנצ'ז, צ'אנס הראפר
 מדינה:  ארצות הברית
 חברת הפקה:  אולפני ההנפשה של קרטון נטוורק 
 חברה מפיצה:  האחים וורנר טלוויזיה 
 שיטת הפצה:  וידאו על פי דרישה 
 הקרנת בכורה:  2 בספטמבר 2019 (ארצות הברית)
 משך הקרנה:  82 דקות
 שפת הסרט:  אנגלית
 סוגה:  מחזמר אנימציה קומדיה פנטזיה
 פרסים:  פרס אנני למדבב\ת הטוב\ה ביותר בטלוויזיה (שרה סטיילס\ספינל, מועמדות)
 סרט קודם:  סטיבן יוניברס 
 סרט הבא:  Steven Universe Future 
 דף הסרט ב־IMDb
 
סטיבן יוניברס: הסרט (באנגלית: Steven Universe: The Movie) הוא סרט מדע בדיוני מוזיקלי קומי אמריקאי מונפש משנת 2019, המבוסס על סדרת הטלוויזיה המונפשת "סטיבן יוניברס" שיצרה רבקה שוגר. הסרט נכתב ובוים על ידי שוגר, לצד הבמאים המשותפים ג'ו ג'ונסטון וקאט מוריס, ומדבבים בו זאק קליסון, אסטל, מיכאלה דיץ, דידי מגנו הול ושרה סטיילס, לצד צוות מדבבים שחוזרים על תפקידיהם מסדרת הטלוויזיה.
הסרט מתרחש שנתיים לאחר פרק הסיום של הסדרה "Change Your Mind", ועוקב אחר אבני הקריסטל כשהם מנסים להציל את כל החיים האורגניים על פני כדור הארץ מאבן מטורללת עם היסטוריה עם אמו של סטיבן, יהלום ורוד / רוז קוורץ.
הסרט הוכרז באירוע קומיק-קון, סן דייגו 2018, וטיזר קצר שוחרר מאוחר יותר בערוץ היוטיוב של Cartoon Network. באירוע סן דייגו קומיק-קון 2019, שוחרר טריילר לסרט, יחד עם ההכרזה על סרט תיעודי המבוסס על יצירת הסרט שיופץ יחד עם ה-DVD. הסרט הוקרן בבכורה בערוץ Cartoon Network ב-2 בספטמבר 2019, ל-1.57 מיליון צופים. זה היה הסרט המקורי הראשון של ערוץ Cartoon Network מאז "רגולר שואו: הסרט" משנת 2015.
הסרט מתרחש בין הסדרה המקורית של "סטיבן יוניברס" לבין סדרת האפילוג שלה, Steven Universe Future.
דמויות ומדבבים

| שחקן | דמות | תפקיד |
| --- | --- | --- |
| זאק קאליסון | סטיבן יוניברס | הדמות הראשית |
| מיכאלה דיאטז | אמתיסט | חברה של סטיבן, שטותית |
| דידי מאגנו הול | פרל | חברה של סטיבן, אחראית |
| אסטל | גארנט | חברה של סטיבן, חכמה |
| שרה סטיילס | ספינל | הנבלית הראשית |
| אריקה לוטרל | ספיר | חצי של גארנט, רואה את העתיד |
| צ'ארלין יי | רובי | חצי של גארנט, מתעצבנת הרבה |
| אוזו אדובה | ביסמוט' | חברה של סטיבן, קשוחה |
| ג'ניפר פז | לפיס לזולי | חברה של סטיבן, יכולה לעוף |
| שלבי רברה | פרידוט | חברה של סטיבן, מגוכחת אך חכמה |
הערות שוליים

↑  Radulovic, Petrana (4 באוקטובר 2019). "Steven Universe gets a new title and opening sequence for final season". Polygon. ארכיון מ-6 באוקטובר 2019. נבדק ב-4 באוקטובר 2019. {{cite web}}:  (עזרה)
| --- | --- |
בקרת זהויות :  MusicBrainz work: 0cd92bd0-270c-4c67-a933-3eb52bb38ffe
שביעיית גטינגן

שביעיית גטינגן - משמאל לימין שורה עליונה: ויליאם ויעקב גרים. שורה אמצעית: ויליאם אדוארד אלברכט, פרידריך כריסטוף דאלהמן, גיאורג גוטפריד גרווינוס. שורה תחתונה: ויליאם אדוארד ובר, היינריך היוולד
שביעיית גטינגן הייתה קבוצה של שבעה פרופסורים מאוניברסיטת גטינגן. בשנת 1837 הם מחו כנגד השינויים בחוקת ממלכת הנובר שביצע באותה עת ארנסט אוגוסט הראשון, מלך הנובר. הם סירבו להישבע למלך החדש, כנהוג. השביעייה הונהגה על ידי פרידריך כריסטוף דאלהמן. שאר חברי השביעייה היו: האחים וילהלם ויעקוב גרים (ידועים כ"האחים גרים"), המשפטן וילהלם אדוארד אלברכט, ההיסטוריון גיאורג גוטפריד גרווינוס, הפיזיקאי וילהלם אדוארד ובר והתאולוג והמזרחן היינריך אוולד.
רקע

ממלכת הנובר הייתה באוּניה פרסונלית עם אנגליה, כאשר המלך ויליאם הרביעי, מלך הממלכה המאוחדת שימש גם כמלך הנובר. עם פטירתו ב-20 ביוני 1837, עלה אחיו ארנסט אוגוסט לכס השלטון בהנובר, ואחייניתם ויקטוריה עלתה לשלטון באנגליה. עם הכתרתו הכריז ארנסט אוגוסט כי הוא רואה את החוקה ההנוברית כבלתי מחייבת אותו, וכי הוא מתכנן לכתוב אותה מחדש (או לשכתבה) בהתאם לראות עיניו.
המחאה

דאלהמן החתים את חבריו על מכתב המחאה, והוא הופץ ב-18 בנובמבר 1837 ברחבי גרמניה באלפי עותקים. המכתב עורר גלים ברחבי אירופה, והמלך נאלץ להתמודד עם המחאה. בעקבות פנייתו להנהלת האוניברסיטה, פוטרו שבעת המורים, ולאחים גרים אף ניתנו שלושה ימים כדי לעזוב את הממלכה.
התקשורת והציבור קיבלו את הצעד בצורה חריפה, והתמיכה בפרופסורים המפוטרים (שאף האוניברסיטה הגדירה את פיטורם כ"הפסד גדול לאוניברסיטה") הייתה מקיר אל קיר. ניתן לומר, כי הקמת רפובליקה ליברלית מאוחר יותר בגרמניה, נזקפת לזכות אותו צעד של מחאה על ידי המלומדים.
שגרירי ארצות הברית

נס שגריר ארצות הברית
שגרירי ארצות הברית הם אנשי מקצוע שממונים על ידי נשיא ארצות הברית כדי לשמש כנציגים דיפלומטיים של המדינה במדינות זרות, בארגונים בינלאומיים, וכן כשגרירים נודדים. על פי החלק השני בפרק השני לחוקת ארצות הברית, מינויים של שגרירים חייב לקבל אישור מהסנאט של ארצות הברית. במקרה של מינוי במהלך פגרה, השגריר יכול לכהן רק עד סוף המושב הבא של הקונגרס, אלא אם יאושר לאחר מכן.
השגרירים הם הדיפלומטים הבכירים ביותר של ארצות הברית, ולרוב הם מוצבים בשגרירות במדינת היעד. הם כפופים למחלקת המדינה ומדווחים ישירות למזכיר המדינה, אך מכהנים "לפי רצון הנשיא", כלומר ניתן להדיחם בכל עת. מינויים משתנים באופן קבוע מסיבות שונות, כגון העברה לתפקיד אחר או פרישה.
שגריר יכול להיות דיפלומט מקצועי בשירות החוץ ( CD) או מינוי פוליטי (PA). בדרך כלל, דיפלומטים מקצועיים משרתים כהונה של כשלוש שנים בכל שגרירות, בעוד שמינויים פוליטיים מציעים את התפטרותם עם כניסתו לתפקיד של נשיא חדש.
מחלקת המדינה מפרסמת רשימה חודשית של השגרירים המכהנים. משרד ההיסטוריון של מחלקת המדינה מנהל רשימה לפי מדינות של ראשי משלחות לשעבר, יחד עם שמותיהם ותאריכי מינויים של שגרירים נודדים בעבר ובהווה ושל משלחות דיפלומטיות לארגונים בינלאומיים.
בית וינפילד, מעון שגריר ארצות הברית בלונדון, בריטניה
שליחים מיוחדים, נציגים ומתאמים

דיפלומטים אלו מדווחים ישירות למזכיר המדינה. רבים מהם מפקחים על תחומי אחריות שאינם מוגבלים למדינה מסוימת, אלא מתמקדים במטרה כללית, ולעיתים קרובות אינם נדרשים לאישור הסנאט.
בניגוד למשרדים ולדיפלומטים של מחלקת המדינה המוזכרים בסעיפים אחרים, המשרדים והשליחים/נציגים/מתאמים המיוחדים המופיעים בסעיף זה מוקמים ומאוישים בהנחיית בכירים בממשל הפדרלי – בעיקר נשיאי ארצות הברית ומזכירי המדינה – אשר תפיסותיהם הפוליטיות או ניהוליות עשויות שלא להיות משותפות ליורשיהם.
כתוצאה מכך, תפקידים רבים עשויים להיוותר בלתי מאוישים עם חילופי ממשל, כאשר משרדיהם לעיתים מאוחדים עם משרדים אחרים, משולבים לתוך מחלקות קיימות, או מבוטלים לחלוטין.
הערות שוליים

↑  U.S. Senate: Powers and Procedures, www.senate.gov
↑  Resources – Bureau of Global Talent Management, United States Department of State (באנגלית)
↑  By Country - Chiefs of Mission - People - Department History - Office of the Historian, history.state.gov
↑  Special Envoys, Representatives and Coordinators, afsa.org
| --- | --- |
בקרת זהויות :  NLI: 987007564158405171  BnF: cb12011916r (data)  LCCN: sh2007100646
עדי אשכנזי

| --- | --- |

 לידה:  23 במרץ 1975 (בת 49) הרצליה, ישראל
 מדינה:  ישראל ישראל
 עיסוק:  קומיקאית, מנחה
 מקום לימודים:  בית צבי 
 פרופיל ב-IMDb
 
עדי אשכנזי (נולדה ב-23 במרץ 1975) היא קומיקאית, סטנדאפיסטית, שחקנית, תסריטאית, מדבבת ומנחת טלוויזיה ישראלית.
ביוגרפיה

אשכנזי נולדה וגדלה בהרצליה כבת זקונים למשה וכוכבה, ולה שני אחים גדולים.
את לימודי התיכון עשתה אשכנזי בתיכון הראשונים בהרצליה.
את שירותה הצבאי עשתה בחיל הקשר בקריה. במהלך הצבא למדה במכינה למשחק של ניסן נתיב, ולמדה כשנה תיאטרון חזותי בחולון. לאחר מספר אודישנים, התקבלה לבית הספר למשחק "בית צבי", ולאחר שסיימה שם את לימודיה שיחקה במספר הצגות בתיאטרון, כמו: "מפגשים" ובהצגות הילדים "זהירותי מהירותי", ו"אלאדין". במקביל החלה להופיע אז במועדון הסטנד-אפ "קאמל קומדי קלאב". באותה תקופה החלה להופיע במסגרת הערוץ הראשון, שם הנחתה את תוכנית הילדים "זאפ לראשון", ותוכניות ילדים נוספות. בשנת 2000, במסגרת הטלוויזיה החינוכית, הופיעה בגרסה מחודשת של תוכנית ההומור "דומינו גרוס", שם הופיעה לצד מיה דגן, ענת מגן-שבו ועוד קומיקאים נוספים. בשנים 2000–2001 דיבבה את מים בסדרת הילדים "הנימנומים" ששודרה בערוץ 2.
פריצתה הגדולה של אשכנזי הייתה בשנת 2002, כשהופיעה בתוכנית האירוח "יאיר לפיד" בערוץ 2. בתוכנית, הופיעה כמגישת הפינה הקומית, והציגה קטע ברוח הסטנד-אפ. אשכנזי, עדיין אלמונית, הגישה במשך שנתיים את הפינה אותה הגיש לפני כן אדיר מילר, ולאחר מכן קומיקאים מוכרים נוספים כגון: ליטל שוורץ ורותם אבוהב יחד עם ענת מגן-שבו. בשנת 2004 התארחה בתוכנית "השיר שלנו" בתפקיד עצמה. באותה השנה, זכתה על הופעתה בפינה בפרס "אשת הבידור של השנה" ובשנת 2006 זכתה גם כן בפרס "אשת השנה בטלוויזיה", במסגרת טקס פרסי "אנשי השנה", שעורך ערוץ 2.
משנת 2005 החלה אשכנזי לככב בתוכנית יחיד משלה בשם "מה זה השטויות האלה?!", אותה היא גם מפיקה. הסדרה, שמשודרת במסגרת "שידורי קשת" בערוץ 2 ובעבר שודרה גם בערוץ ביפ, משתייכת לז'אנר הדוקו-קומי (מוקומנטריה), ועוקבת אחר תופעות שונות בצורה הומוריסטית. ב-2009 צולמה העונה הרביעית ועלתה לשידור ב-2010. בתקופה זו העלתה מופע סטנד-אפ, שבמסגרתו היא מופיעה בתיאטרון "צוותא" ובעוד מספר אולמות תיאטרון.
בינואר 2013 החל בערוץ 2 שידורה של הסדרה הקומית בכיכובה "בלתי הפיך", בה היא מגלמת אישה המתמודדת לראשונה עם הורות יחד עם בן זוגה (בגילומו של מולי שולמן). באותו שנה נבחרה אשכנזי להציג מופע סטנד-אפ מיוחד ביום הולדתו ה-90 של הנשיא דאז שמעון פרס.
בספטמבר 2016 חזרה התוכנית "מה זה השטויות האלה?!" לעונה חמישית ובמרץ 2018, לעונה שישית, בשידורי קשת 12.
בשנת 2020 הצטלמה לסדרה "לבד בבית" בתפקיד נתי צור אשר משודרת בכאן חינוכית. באותה שנה החלה לכתוב סטנדאפ בשיתוף פעולה עבור הסטנדאפיסטית יונה קפח.
בשנת 2021 החל בערוץ 12 שידורה של הסדרה "שיטת אשכנזי" בכיכובה.
בשנת 2022 השתתפה בתוכנית "רוקדים עם כוכבים", העפילה לגמר וזכתה במקום השני.
ב-2023 נבחרה לשמש כפרזנטורית של חברת בזק.
ב-2024 החלה הסדרה "הייתי מתה" בכיכובה, בה היא משתפת את הצופים בחוויה חוץ גופית שחוותה ב-2008 ובהשלכותיה.
ביוגרפיה > חיים אישיים

בשנת 2001 נישאה אשכנזי לשחקן קובי דורון ובשנת 2004 הם התגרשו.
משנת 2010 היא בזוגיות עם איתן בן זקן, מנהל ובנו של הבעלים של יקב קסטל, ולהם בן ושתי בנות. השניים נישאו ב-26 באוקטובר 2018.
מתגוררת בתל אביב.
הערות שוליים

↑  עדי אשכנזי מארחת את יונה קפח, ‏10.3.2020
↑  רותם איזק, עדי אשכנזי: "חוויתי מוות. יצאתי מהגוף והרגשתי אושר מטורף", באתר ynet, 25 ביולי 2024
↑   איילת שני, "בתחילת כל הופעה אני חושבת, למה לא נהרגתם? למה קניתם כרטיסים?", באתר הארץ, 18 בפברואר 2015
| 0 | 1 | 2 |
| --- | --- | --- |
| הקודם: 2005 – | אנשי השנה – איש השנה בטלוויזיה  2006 – עדי אשכנזי ("מה זה השטויות האלה?!") | הבא: 2007 – אסי כהן ("מסודרים, ארץ נהדרת") |
| --- | --- |
בקרת זהויות :  MusicBrainz: e73d8712-574c-42af-945e-e4e40ebe5af1